stanford-oval/wikipedia huggingface dataset:
ภาวะเป็นพิษคาร์บอนมอนอกไซด์

| ภาวะคาร์บอนมอนอกไซด์พิษ (Carbon monoxide poisoning) |
| --- | --- |
ชื่ออื่น: ภาวะพิษจากคาร์บอนมอนอกไซด์ (Carbon monoxide intoxication), ความเป็นพิษจากคาร์บอนมอนอกไซด์ (carbon monoxide toxicity), การได้รับคาร์บอนมอนอกไซด์เกินขนาด (carbon monoxide overdose)

โมเลกุลของคาร์บอนมอนอกไซด์
สาขาวิชา: พิษวิทยา, การแพทย์ฉุกเฉิน
อาการ: ปวดหัว, วิงเวียน, อ่อนแรง, อาเจียน, เจ็บแน่นหน้าอก, สับสน
ภาวะแทรกซ้อน: ขาดการรับรู้, หัวใจเต้นผิดจังหวะ, ชัก
สาเหตุ: การหายใจคาร์บอนมอนอกไซด์เข้าไป
วิธีวินิจฉัย: ระดับคาร์บอกซิล-เฮโมโกลบิน: 3% (ผู้ที่ไม่สูบบุหรี่) 10% (ผู้ที่สูบบุหรี่)
โรคอื่นที่คล้ายกัน: การเป็นพิษจากไซยาไนด์, คีโตเอซิดอซิสจากแอลกอฮอล์, ภาวะพิษแอสไพริน, ติดเชื้อที่ท่อหายใจตอนบน
การป้องกัน: ตัวตรวจจับคาร์บอนมอนอกไซด์, ช่องระบายอากาศของอุปกรณ์แก๊ส, การดูแลรักษาระบบถ่ายเวียนอากาศ
การรักษา: รักษาตามอาการ, บำบัดด้วยออกซิเจน 100%, บำบัดด้วยไฮเปอร์บาริกออกซิเจน
พยากรณ์โรค: โอกาสเสี่ยงเสียชีวิต 1–31%.
ความชุก: เข้าห้องฉุกเฉิน >20,000 กรณี ซึ่งไม่เกี่ยวกับเพลิงไหม้ต่อปี (สหรัฐอเมริกา)
การเสียชีวิต: >400 ต่อปี ซึ่งไม่เกี่ยวกับเพลิงไหม้ (สหรัฐอเมริกา)
ภาวะพิษคาร์บอนมอนอกไซด์ (อังกฤษ: Carbon monoxide poisoning) โดยทั่วไปแล้วเกิดจากการหายใจเอาคาร์บอนมอนอกไซด์ (CO) เข้าไปในปริมาณที่มากเกิน อาการที่แสดงออกมักอธิบายว่า "คล้ายหวัด" และโดยทั่วไปมักประกอบด้วยปวดหัว, วิงเวียน, อ่อนแรง, อาเจียน, เจ็บแน่นหน้าอก และ มึนงง หากได้รับคาร์บอนมอนอกไซด์ในจำนวนมากอาจทำให้เสียการรับรู้, หัวใจเต้นผิดจังหวะ, ชัก, จนถึงเสียชีวิต ลักษณะ "ผิวแดงเป็นผลเชอรี่" (cherry red skin) ที่นิยมใช้อธิบายภาวะนี้ที่จริงพบได้ยาก ภาวะแทรกซ้อนในระยะยาวอาจมีอาการเหนื่อย, ความทรงจำมีปัญหา, และการเคลื่อนไหวผิดปกติ ในกรณีที่พบว่าได้รับควันบุหรี่นั้น ควรต้องพิจารณากรณีการเป็นพิษจากไซยาไนด์ไปด้วย
ภาวะพิษคาร์บอนมอนอกไซด์อาจเกิดได้โดยบังเอิญ ทั้งในกรณีของความพยายามฆ่าตัวตายหรือความพยายามฆ่าผู้อื่น คาร์บอนมอนอกไซด์เป็นก๊าซที่ไม่มีสีและไม่มีกลิ่นซึ่งไม่ก่อให้เกิดความระคายเคืองในระยะแรก คาร์บอนมอนอกไซด์นั้นเกิดจากการเผาไหม้ไม่สมบูรณ์ของสารอินทรีย์ อาจพบในทั้งยานยนต์, เครื่องทำความร้อน ไปจนถึงอุปกรณ์ทำครัวที่ใช้เชื้อเพลิงกลุ่มคาร์บอน นอกจากคาร์บอนมอนอกไซด์แล้ว ภาวะพิษนี้ยังเกิดจากการได้รับเมธิลีนคลอไรด์เช่นกัน คาร์บอนมอนอกไซด์ หลัก ๆ ทำให้เกิดผลกระทบในทางอันตราย (adverse effects) ผ่านการจับกับเฮโมโกลบิน เป็นคาร์บอกซีเฮโมโกลบิน (HbCO) ซึ่งกันไม่ให้เลือดขนส่งออกซิเจนได้ นอกจากนี้ไมโยโกลบิน และ ไซโทโครมออกซิเดสในไมโทคอนเดรีย ล้วนได้รับผลกระทบ การวินิจฉัยโรคใช้ผลจากการตรวจระดับ HbCO ซึ่งจะอยู่ที่สูงกว่า 3% ในผู้ที่ไม่ได้สูบบุหรี่ และสูงกว่า 10% ในผู้ที่สูบบุหรี่
ความพยายามในการป้องกันภาวะพิษนี้ประกอบด้วยเครื่องตรวจจับคาร์บอนมอนอกไซด์, ระบบการถ่ายเทอากาศที่เหมาะสมของอุปกรณ์แก๊ส, การทำความสะอาดปล่องไฟอย่างสม่ำเสมอ และการตรวจสอบการทำงานของระบบถ่ายเทอากาศในยานพาหนะให้ปลอดภัยอยู่เสมอ การดูแลรักษาอาการภาวะพิษนั้นทำได้โดยการใช้ออกซิเจน 100% บำบัด ควบคู่ไปกับการรักษาตามอาการ โดยทั่วไปจะรักษาต่อไปเรื่อย ๆ จนกว่าไม่แสดงอาการและระดับ HbCO ลดต่ำลงกว่า 10% ในขณะที่อาจมีการใช้การบำบัดด้วยไฮเปอร์บาริกออกซิเจนในกรณีที่ร้ายแรง โอกาสเสี่ยงเสียชีวิตของผู้ที่ประสบภาวะพิษนี้อยู่ที่ 1 ถึง 30%
แหล่งข้อมูลอื่น

Centers for Disease Control and Prevention (CDC) – Carbon Monoxide – NIOSH Workplace Safety and Health Topic
International Programme on Chemical Safety (1999). Carbon Monoxide เก็บถาวร 2018-10-01 ที่ เวย์แบ็กแมชชีน, Environmental Health Criteria 213, Geneva: WHO
| --- | --- |
การจำแนกโรค: DICD-10: T58 ICD-9-CM: 986 MeSH: D002249
ทรัพยากรภายนอก: eMedicine: article/819987 Patient UK: ภาวะเป็นพิษคาร์บอนมอนอกไซด์
แม่แบบ:Underwater diving
ภาวะโมเซอิกของเซลล์สืบพันธุ์

ภาวะโมเซอิกของเซลล์สืบพันธุ์ (อังกฤษ: germline mosaicism, gonadal mosaicism) คือภาวะซึ่งกลุ่มเซลล์ตั้งต้นของเซลล์สืบพันธุ์ไดแก่เซลล์ไข่และเซลล์อสุจินั้นประกอบด้วยเซลล์ต่อเนื่องหรือเซลล์ไลน์ที่มีพันธุกรรมแตกต่างกันตั้งแต่สองเซลล์ไลน์ขึ้นไป หรือเรียกว่าโมเซอิก
ภาวะเสียความจำ

| ภาวะเสียความจำ Amnesia> บัญชีจำแนกและลิงก์ไปภายนอก |
| --- | --- |
ICD-10: F04, R41.3
ICD-9: 294.0, 780.9, 780.93
MedlinePlus: 003257
MeSH: D000647
ภาวะเสียความจำ (อังกฤษ: amnesia) เป็นการขาดความจำที่เกิดจากความเสียหายต่อสมอง โรคหรือการบาดเจ็บทางใจ ภาวะเสียความจำอาจเกิดได้ชั่วคราวจากการใช้ยาระงับประสาทและยานอนหลับชนิดต่าง ๆ ความจำอาจเสียได้ทั้งหมดหรือบางส่วนขึ้นอยู่กับขอบเขตของความเสียหายที่เป็นสาเหตุ
ภาวะเสียความจำมีสองชนิดหลัก ได้แก่ ภาวะเสียความจำไปข้างหลัง (retrograde amnesia) และภาวะเสียความจำไปข้างหน้า (anterograde amnesia) ภาวะเสียความจำไปข้างหลังคือความไม่สามารถดึงสารสนเทศที่เคยได้มาก่อนวันหนึ่ง ๆ ซึ่งปกติเป็นวันที่เกิดอุบัติเหตุหรือการผ่าตัด ในบางกรณี การเสียความจำสามารถขยายไปได้หลายทศวรรษ ส่วนบางกรณี บุคคลอาจเสียความจำไปไม่กี่เดือน ภาวะเสียความจำไปข้างหน้าคือความไม่สามารถส่งผ่านสารสนเทศใหม่จากคลังระยะสั้นไปคลังระยะยาว บุคคลที่มีภาวะเสียความจำชนิดนี้ไม่สามารถจำอะไรได้นาน ทั้งสองชนิดไม่จำเป็นต้องเกิดแยกกันเสมอไป สามารถเกิดภาวะเสียความจำทั้งสองชนิดในผู้ป่วยคนหนึ่งได้พร้อมกัน การศึกษาผู้ป่วย เช่น การศึกษาผู้ป่วยอาร์.บี. แสดงว่าภาวะเสียความจำทั้งสองชนิดเกิดได้พร้อมกัน
การศึกษาผู้ป่วยยังแสดงว่าภาวะเสียความจำตรงแบบสัมพันธ์กับความเสียหายต่อกลีบขมับใกล้กลาง (medial temporal lobe) นอกจากนี้ บางบริเวณของฮิปโปแคมปัส (บริเวณซีเอ1) เกี่ยวข้องกับความจำ การวิจัยยังแสดงว่าเมื่อบางบริเวณของไดเอ็นเซฟาลอน (diencephalon) ได้รับความเสียหายก็สามารถเกิดภาวะเสียความจำได้ การศึกษาสมัยหลังแสดงสหสัมพันธ์ระหว่างการขาดโปรตีนอาร์บีเอพี48 (RbAp48) กับการเสียความจำ ในผู้ที่มีภาวะเสียความจำ จะยังมีความสามารถระลึกสารสนเทศทันที (immediate information) อยู่ และอาจยังสามารถก่อความจำใหม่ได้ ทว่า สังเกตได้ว่าความสามารถเรียนสิ่งใหม่และดึงสารสนเทศเก่าลดลงอย่างรุนแรง ผู้ป่วยสามารถเรียนความจำกระบวนการ (procedural knowledge) ใหม่ได้อยู่ นอกจากนี้ การเตรียมการรู้ (priming) ทั้งความรู้สึกและความคิด สามารถช่วยผู้เสียความจำในการเรียนความรู้ชนิดไม่ประกาศ (non-declarative knowledge) ใหม่ได้ ผู้ป่วยที่เสียความจำยังคงมีทักษะทางปัญญา ภาษาและสังคมอยู่พอควรแม้มีความสามารถระลึกสารสนเทศบางอย่างที่เคยประสบในช่วงการเรียนก่อนหน้าบกพร่องไปมาก
ภาวะไม่ทนต่อฟรุกโทส

ภาวะไม่ทนต่อฟรุกโทส (อังกฤษ: Fructose intolerance) อาจหมายถึง
ภาวะการดูดซึมฟรุกโทสผิดปกติ (Fructose malabsorption) เป็นความผิดปกติในการย่อยในลำไส้เล็กที่ซึ่งตัวขนส่งฟรุกโทสในเอ็นเทอโรไซต์ (enterocytes) ขาดแคลน
ภาวะไม่ทนต่อฟรุกโทสกรรมพันธุ์ (Hereditary fructose intolerance) ความผิดปกติทางพันธุกรรมที่เกิดจากการขาดแคลนของเอนไซม์ในตับที่ใช้เมตาบอลไลส์ฟรุกโทส
พายุไต้ฝุ่นรามสูร (พ.ศ. 2545)
การเตรียมการ > ประเทศไต้หวัน

ก่อนที่พายุไต้ฝุ่นรามสูรจะกระทบประเทศไต้หวัน ชาวไทเปเริ่มเตรียมกระสอบทรายเพื่อป้องกันน้ำท่วม และประธานาธิบดีเฉิน ฉุยเปี่ยน สั่งให้กองทัพเตรียมพร้อมเพื่อช่วยเหลือประชาชนที่กําลังประสบปัญหาจากพายุ สำนักงานอุตุนิยมวิทยากลาง (CWB) ได้ออกคำเตือนเกี่ยวกับพายุหมุนเขตร้อนทางทะเลในวันที่ 2 กรกฎาคม และกระตุ้นให้เจ้าหน้าที่ยกเลิกบริการเรือข้ามฟาก และจำกัดกิจกรรมทางน้ำในอุทยานแห่งชาติเขิ่นติง
ผลกระทบ > ประเทศฟิลิปปินส์

ขณะที่พายุไต้ฝุ่นรามสูรกำลังเคลื่อนตัวผ่านประเทศฟิลิปปินส์ลมมรสุมเริ่มมีกำลังแรงมากขึ้น จึงทำให้เกิดฝนตกหนัก และน้ำท่วมขัง มีรายงานดินถล่มหลายครั้ง และประชาชนมากกว่าประมาณ 3,000 คน ได้อพยพออกจากบ้านเรือน พายุได้คร่าชีวิตผู้คนไปประมาณ 85 ราย มีผู้ได้รับบาดเจ็บประมาณ 45 ราย และความเสียหายโดยรวมประมาณ 522 ล้านเปโซฟิลิปปินส์ (10.3 ล้านดอลลาร์สหรัฐ)
ผลกระทบ > ประเทศไต้หวัน

หลังจากที่เกิดภัยแล้งมาอย่างยาวนาน ซึ่งส่งผลกระทบให้มีการจำกัดการใช้น้ำประปาเป็นเวลา 2 เดือน พายุไต้ฝุ่นรามสูรได้ลดปริมาณน้ำฝนลงทั่วประเทศไต้หวัน ปริมาณน้ำฝนในเทศมณฑลเหมียวลี่มีประมาณ 681 มิลลิเมตร (26.8 นิ้ว) ซึ่งมีมากที่สุดในทั่วประเทศ ฝนตกหนักทำให้เกิดดินถล่มใน 2 หมู่บ้าน แม้ว่าความเสียหายจะมีเพียงเล็กน้อย น้ำประปาถูกงดการใช้งานชั่วคราวทั่วประเทศยกเว้นไทเป ระดับน้ำในเขื่อนเฟยซุย และเขื่อนสือเหมิน ถึงระดับที่จะใกล้เต็มความจุแล้ว
ผลกระทบ > ประเทศจีน

ประเทศจีนกำลังประสบปัญหากับปริมาณน้ำฝนที่มากกว่าปกติ ซึ่งตรงกันข้ามกับสภาพอากาศที่แห้งแล้งในประเทศไต้หวันก่อนหน้านี้ เขื่อนหลายแห่งใกล้จะเต็มความจุเมื่อพายุไต้ฝุ่นรามสูรเคลื่อนตัวเข้าใกล้ภูมิภาค พายุได้ทำให้เกิดฝนตกหนัก 225 มิลลิเมตร (8.9 นิ้ว) ในหนิงปัว และมีความเร็วลมสูงสุด 165 กิโลเมตรต่อชั่วโมง (105 ไมล์ต่อชั่วโมง) ทางตะวันออกของมณฑลเจ้อเจียง ท่าอากาศยานนานาชาติซ่างไห่ผู่ตงได้มีการยกเลิกเที่ยวบินประมาณ 200 เที่ยวบิน ทั้งที่กำลังจะออกเดินทาง หรือมาถึง และท่าอากาศยานนานาชาติซ่างไห่หงเฉียวได้มีการยกเลิกเที่ยวบินประมาณ 24 เที่ยวบิน และเที่ยวบินอีกประมาณ 47 เที่ยวบิน ได้ถูกเลื่อนออกไป พายุฝนฟ้าคะนองถล่มเมืองได้คร่าชีวิตผู้คนไปประมาณ 5 ราย และมีผู้ได้รับบาดเจ็บประมาณ 10 ราย เป็นแรงงานอพยพในเซี่ยงไฮ้ ลมแรงพัดอาคารที่กำลังก่อสร้างได้รับความเสียหาย จึงทําให้มีผู้เสียชีวิตประมาณ 5 ราย และมีผู้ได้รับบาดเจ็บประมาณ 44 ราย ในหนานฮุย โรงงานเหล็กได้พังถล่ม และหลังคาบ้านชั่วคราวสำหรับแรงงานอพยพในเป่าชานก็ได้พังยับเยิน ต้นไม้ริมถนนโค่นล้มลงไปประมาณ 270 ต้น ทั้ง ๆ ที่หน่วยงานจัดสวนในท้องถิ่น และดำเนินการเพื่อเสริมสร้างการรองรับต้นไม้ริมถนนหลาย 1,000 ต้น
หญิงวัยผู้สูงอายุ 1 ราย เสียชีวิตจากถูกลมกระโชกแรงพัดถล่มกำแพงในจงหมิงทางตอนเหนือของเซี่ยงไฮ้ และพื้นที่เกษตรกรรมประมาณ 333 เฮกตาร์ ได้รับความเสียหายจากลมแรง นอกจากนี้ ต้นไม้ตามถนนในหนานฮุยโค่นล้มลงไปประมาณ 165 ต้น และเสาไฟฟ้าโค่นล้มลงประมาณ 50 ต้น จึงทำให้ไฟฟ้าดับในมณฑลเจ้อเจียง หรือตามแนวชายฝั่งทางตอนใต้ของเซี่ยงไฮ้ และเกิดน้ำท่วมทำให้ผู้คนประมาณ 2,700 คน ต้องอพยพออกจากบ้านเรือนไป ความเสียหายทางการเกษตร และการเพาะเลี้ยงสัตว์น้ำในมณฑลเจ้อเจียงประมาณ 611 ล้านหยวนจีน (85 ล้านดอลลาร์สหรัฐ) อย่างไรก็ตาม ความเสียหายจะมีน้อยกว่าที่คาดการณ์ไว้ เนื่องจากพายุไต้ฝุ่นรามสูรเคลื่อนตัวอยู่นอกชายฝั่ง การสูญเสียทางเศรษฐกิจโดยตรงอยู่ที่ประมาณ 700 ล้านหยวนจีน (97 ล้านดอลลาร์สหรัฐ) นอกจากนี้ ยังมีรายงานว่าผู้ที่อยู่อาศัยได้สูญหายไป 2 ราย
ผลกระทบ > ประเทศญี่ปุ่น

พายุไต้ฝุ่นรามสูรได้พัดถล่มมิยาโกจิมะทางตะวันตกใกล้จังหวัดโอกินาวะด้วยความเร็วลมสูงสุด 170 กิโลเมตรต่อชั่วโมง (105 ไมล์ต่อชั่วโมง) และในกำแพงตาพายุมีลมแรงอยู่ที่ 95 กิโลเมตรต่อชั่วโมง (60 ไมล์ต่อชั่วโมง) มีรายงานความเร็วลมในบริเวณเกาะใกล้กับจังหวัดโอกินาวะอยู่ที่ 90 กิโลเมตรต่อชั่วโมง (55 ไมล์ต่อชั่วโมง) พายุได้คร่าชีวิตลูกเรือของกองทัพเรือสหรัฐไปประมาณ 2 ราย จากคลื่นลมแรง และมีผู้ได้รับบาดเจ็บประมาณ 2 ราย ในประเทศญี่ปุ่น บ้านเรือนประมาณ 10,000 หลัง ได้ประสบปัญหาไฟฟ้าดับในจังหวัดโอกินาวะ และมีรายงานการเกิดดินถล่มอย่างน้อย 1 ฉบับ สถานีอุตุนิยมวิทยาในจังหวัดมิยาซากิได้รายงานปริมาณน้ำฝนสูงสุดที่เกี่ยวข้องกับพายุไต้ฝุ่นรามสูรรวมเป็นประมาณ 290 มิลลิเมตร (11 นิ้ว) พืชผลทางการเกษตรได้รับความเสียหายในประเทศญี่ปุ่นโดยรวมประมาณ 896 ล้านเยน (4.4 ล้านดอลลาร์สหรัฐ) การคุกคามของพายุทำให้เจ้าหน้าที่สายการบินได้ทำการยกเลิกเที่ยวบินประมาณ 61 เที่ยวบิน และรถโดยสารในนาฮะถูกระงับการใช้บริการชั่วคราว
ผลกระทบ > ประเทศเกาหลีใต้

พายุไต้ฝุ่นรามสูรได้เคลื่อนตัวผ่านเป็นระยะทางสั้น ๆ ทางตะวันตกของจังหวัดเชจู ซึ่งเป็นเกาะนอกชายฝั่งประเทศเกาหลีใต้ เจ้าหน้าที่สายการบินได้ทำการยกเลิกเที่ยวบินประมาณ 167 เที่ยวบิน และเจ้าหน้าที่จำกัดการเข้าถึงอุทยานแห่งชาติฮัลลาซาน และสวนสาธารณะทั้งหมดก่อนที่พายุกำลังจะมา ปริมาณน้ำฝนจากพายุได้ลดลงไปอยู่ที่ประมาณ 300 มิลลิเมตร (12 นิ้ว) เรือได้รับความเสียหายประมาณ 7 ลำ และถนนหลายสายถูกน้ำท่วม พายุไต้ฝุ่นรามสูรได้คร่าชีวิตผู้คนไปประมาณ 3 ราย รวมทั้งเด็กชาย 1 ราย ที่ถูกคลื่นสูงซัดออกจากนอกชายฝั่ง และเกิดความเสียหายในประเทศเกาหลีใต้โดยรวมประมาณ 13.6 พันล้านวอน (9.5 ล้านดอลลาร์สหรัฐ) ทรัพย์สินทางการเกษตรที่ได้รับความเสียหาย เช่น ต้นข้าว และข้าวโพดเลี้ยงสัตว์ เป็นต้น และฝนตกลงมาสู่ประเทศเพื่อนบ้านอย่างประเทศเกาหลีเหนืออีกด้วย
ผลกระทบ > ประเทศรัสเซีย

รัสเซียตะวันออกไกลได้รับปริมาณน้ำฝนเฉลี่ยรายเดือนในเวลาเพียง 2 วัน จากพายุหมุนนอกเขตร้อน และในส่วนของดินแดนปรีมอร์เยเกิดน้ำท่วมตามถนน และแม่น้ำ
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2545
รายชื่อของพายุรามสูร
พายุไต้ฝุ่นที่มีเส้นทางที่คล้ายกัน
พายุโซนร้อนกำลังแรงขนุน พ.ศ. 2555
พายุไต้ฝุ่นชบา พ.ศ. 2559
พายุไต้ฝุ่นขนุน พ.ศ. 2566
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นรามสูร (0205)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นรามสูร (0205)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นรามสูร (0205)
ศูนย์เตือนไต้ฝุ่นร่วม (JTWC) ข้อมูลเส้นทางของพายุไต้ฝุ่นรามสูร (09W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นรามสูร
พายุไต้ฝุ่นรามสูรหลังมีกำลังแรงสูงสุดเมื่อวันที่ 3 กรกฎาคม พ.ศ. 2545
พายุไต้ฝุ่นรามสูรกำลังเคลื่อนตัวอยู่ทางทะเลจีนตะวันออกเมื่อวันที่ 4 กรกฎาคม พ.ศ. 2545
ภาวะเศรษฐกิจฟองสบู่

ภาวะเศรษฐกิจฟองสบู่ (อังกฤษ: economic bubble) คือภาวะที่ราคาของสินทรัพย์ เช่นอสังหาริมทรัพย์หรือหน่วยลงทุนต่าง ๆ เพิ่มขึ้นสูงเกินกว่าราคาตามความเป็นจริง จนเกิดอุปสงค์เทียมจากการเก็งกำไรที่ทำให้ราคาเพิ่มสูงขึ้นไปเรื่อย ๆ เป็นวงจร และขยายตัวเหมือนฟองสบู่ โดยส่วนใหญ่ภาวะฟองสบู่นี้จะจบลงเมื่อเกิดเหตุที่ทำให้นักลงทุนเลิกคาดหวังว่าราคาจะเพิ่มขึ้นอีก หรือรัฐบาลออกนโยบายเพื่อดึงราคาลงสู่ภาวะปกติ (เช่นการขึ้นอัตราดอกเบี้ย) จึงทำให้การเก็งกำไรและราคาที่สูงกว่าความเป็นจริงลดลง
ราคาสินทรัพย์ในภาวะฟองสบู่ตั้งอยู่บนสมมติฐานว่าราคาจะเพิ่มขึ้นเรื่อย ๆ ดังนั้น เมื่อราคาเริ่มลดลงภาวะฟองสบู่ก็จะหดตัวลงอย่างรวดเร็ว จนทำให้เกิดภาวะฟองสบู่แตก ซึ่งมักจะทำให้เกิดปัญหาหนี้สินเกิดขึ้นตามมา
ดูเพิ่ม

ความคลั่งทิวลิป
คำขวัญประจำชาติ

คำขวัญประจำชาติ (อังกฤษ: state motto) คือ สิ่งที่ใช้อธิบายประเทศต่าง ๆ โดยใช้วลีที่สั้น และกระชับ โดยเนื้อหาจะเกี่ยวกับ แนวความคิด แรงจูงใจ การปลุกใจ เอกลักษณ์ หรือความภาคภูมิใจสำหรับชาตินั้น ๆ
รายการคำขวัญประจำชาติของแต่ละประเทศ

รายการต่อไปนี้ เรียงตามชื่อประเทศโดยลำดับตัวอักษรไทย
ก

กรีซ - "เสรีภาพหรือมัจจุราช" (กรีก: Ελευθερία ή θάνατος (Eleutheria i thanato, "Liberty or Death")
กัมพูชา - "ชาติ ศาสนา พระมหากษัตริย์" (เขมร: ជាតិ សាសនា ព្រះមហាក្សត្រ)
กัวเตมาลา - "ก้าวไกลและกว้างไกล" (สเปน: Libre Crezca Fecundo, "Grow Free and Fertile")
กาตาร์ - ไม่มี
กานา - "เสรีภาพและความยุติธรรม"  (อังกฤษ: Freedom and Justice)
กาบอง - "สหภาพ การงาน และความยุติธรรม" (ฝรั่งเศส: Union, Travail, Justice, "Union, Work, Justice")
กาบูเวร์ดี -
กายอานา - "ร่วมเชื้อ ร่วมชาติ ร่วมโชคชะตา" (อังกฤษ: One People, One Nation, One Destiny)
กินี - "การงาน ความยุติธรรม ความเป็นปึกแผ่น" (ฝรั่งเศส: Travail, Justice, Solidarité, "Work, Justice, Solidarity")
กินีบิสเซา - "สามัคคี ฟันฝ่า ก้าวหน้า" (โปรตุเกส: Unidade, Luta, Progresso, "Unity, Struggle, Progress")
เกรเนดา - "ร่วมใจตั้งมั่น ร่วมกันก้าวไป" (อังกฤษ: Ever Conscious of God We Aspire, and Advance as One People)
เกาหลีใต้ - "เพื่อประโยชนสุขแห่งมวลมนุษยชาติ" (เกาหลี: 홍익인간 หรือ 弘益人間 ฮงอิกอินกัน, "Benefit all mankind")
เกาหลีเหนือ - "ชาติอันเกรียงไกรและรุ่งเรือง" (เกาหลี: 강성대국  หรือ 强盛大國 คังซ็องแดกุก, "Powerful and Prosperous Nation")
แกมเบีย - "พัฒนา สันติ วิบูลย์" (อังกฤษ: Progress, Peace, Prosperity)
โกตดิวัวร์ - "สหภาพ วินัย การงาน" (ฝรั่งเศส: Union, Discipline, Travail, "Unity, Discipline, Labor")
ข

เขมร (ดู กัมพูชา)
ค

คองโก (เดิมชื่อ ซาอีร์) - "ยุติธรรม - สันติภาพ - งาน" (ฝรั่งเศส: Justice - Paix - Travail)
สาธารณรัฐคองโก - "เอกภาพ การงาน ความก้าวหน้า" (ฝรั่งเศส: Unité, Travail, Progrès )
คอโมโรส - "เอกภาพ - ยุติธรรม - ความก้าวหน้า" (อาหรับ: وحدة، تضامن، تنمية; ฝรั่งเศส: Unité - Justice - Progrès
คอสตาริกา - "การงานและสันติภาพจงเจริญชั่วกาลนาน !" (สเปน: ¡Vivan siempre el trabajo y la paz!)
คาซัคสถาน - ไม่มี
คิริบาส (คิริบาตี) - "สุขภาพ สันติภาพ และความรุ่งเรือง" (กิลเบิร์ต: Te Mauri, Te Raoi ao Te Tabomoa)
คิวบา - "บ้านเกิดหรือความตาย" (สเปน: Patria o Muerte)
คีร์กีซสถาน - ไม่มี
คูเวต - ไม่มี
เคนยา - "ขอให้เราทุกคนร่วมมือกัน" (สวาฮีลี: Harambee)
แคนาดา - "จากทะเลสู่ทะเล" (ละติน: A Mari Usque Ad Mare)
แคเมอรูน -  Paix - Travail - Patrie (ฝรั่งเศส, "สันติภาพ การงาน ปิตุภูมิ")
โครเอเชีย - ไม่มี
โคลอมเบีย - "เสรีภาพและความเป็นระเบียบ" (สเปน: Libertad y Orden)
จ

จอร์เจีย - "สามัคคีคือพลัง" (จอร์เจีย: ძალა ერთობაშია!, Dzala ertobashia'; "Strength is in Unity")
จอร์แดน - "ศาสนา ชาติ พระมหากษัตริย์" (อาหรับ: الله الوطن المليك, "Allāh, Al-Waṭan, Al-Malīk", "God, country, sovereign")
จาเมกา - "ในความต่าง ประชาไม่ต่าง" (อังกฤษ: Out of many, One People)
จิบูตี - ไม่มี
สาธารณรัฐจีน (ไต้หวัน) - ไม่มี
สาธารณรัฐประชาชนจีน - ไม่มี
ช

ชาด - "สามัคคี การงาน พัฒนา" (ฝรั่งเศส: Unité, Travail, Progrès, "Unity, Work, Progress")
ชิลี - "ด้วยเหตุผลหรือด้วยกำลัง" (สเปน: Por la razón o la fuerza, "By reason or by strength")
เช็กเกีย -  "ความจริงมีชัย" (เช็ก: Pravda vítězí)
ซ

ซานมารีโน -  "เสรีภาพ" (ละติน: Libertas)
ซามัว -  Faavae i le Atua Samoa (ซามัว,”ซามัวสถาปนาด้วยพระเจ้า”)
ซาอีร์ (ดู สาธารณรัฐประชาธิปไตยคองโก) -
ซาอุดีอาระเบีย - "ไม่มีพระเจ้าอื่นใดนอกจากอัลลอฮ์ และมุฮัมมัดเป็นศาสนทูตของอัลลอฮ์" (อาหรับ: لَا إِلٰهَ إِلَّا ٱلله، مُحَمَّدٌ رَسُوْلُ ٱلله; ชะฮาดะฮ์)
ซิมบับเว - Unity, Freedom, Work (อังกฤษ, "เอกภาพ อิสรภาพ การงาน")
ซีเรีย -  وحدة ، حرية ، اشتراكية (อารบิก, เอกภาพ อิสรภาพ สังคมนิยม)
ซูดาน - النصر لنا (อาหรับ) "ชัยชนะเป็นของเรา"
ซูรินาม - ยุติธรรม – กตัญญู – ศรัทธา" Justitia – Pietas – Fides  (ละติน) Gerechtigheid – Vroomheid – Vertrouwen  (ดัตช์)
เซเชลส์ -"เป้าหมายสำคัญกว่าวิธีการ" (ละติน: Finis Coronat Opus)
เซนต์คิตส์และเนวิส -"ประเทศชาติอยู่เหนือกว่าตนเอง"(Country Above Self)
เซนต์ลูเชีย -"แผ่นดิน ประชาชน แสงสว่าง"
เซนต์วินเซนต์และเกรนาดีนส์ -"สันติภาพและความยุติธรรม""Pax et Justitia" (ละติน)
เซเนกัล -"หนึ่งชนชาติ หนึ่งเป้าหมาย หนึ่งศรัทธา""Un Peuple, Un But, Une Foi" (ฝรั่งเศส)
เซอร์เบียและมอนเตเนโกร -
เซาตูเมและปรินซิปี -"เอกภาพ, ระเบียบวินัย, แรงงาน(Unidade, Disciplina, Trabalho โปรตุเกส)
เซียร์ราลีโอน -"เอกภาพ เสรีภาพ ความยุติธรรม"
แซมเบีย - One Zambia, One Nation (อังกฤษ, "แซมเบียเป็นหนึ่ง ชาติเป็นหนึ่ง")
โซมาเลีย -
ไซปรัส
ญ

ญี่ปุ่น-
ด

เดนมาร์ก -
สาธารณรัฐโดมินิกัน -"พระเจ้า ปิตุภูมิ เสรีภาพ"Dios, Patria, Libertad
ดอมินีกา
ต

ตรินิแดดและโตเบโก - "ร่วมกันเราปรารถนา ร่วมกันเราบรรลุผล" (อังกฤษ: Together We Aspire, Together We Achieve)
ตองงา -"Ko e ʻOtua mo Tonga ko hoku tofiʻa" "พระเจ้าและตองงาคือมรดกของข้าพเจ้า"
ติมอร์-เลสเต -"เอกภาพ การกระทำ ความก้าวหน้า" (โปรตุเกส: Unidade, Acção, Progresso;
เตตุน: Unidade, Asaun, Progresu)
ตุรกี -ไม่มี
ตูนิเซีย - حرية، كرامة، عدالة، نظام "เสรีภาพ, เกียรติ, ความยุติธรรม, และความเป็นระบบ"
ตูวาลู -Tuvalu mo te Atua ("แปดยืนยงเพื่อพระเจ้า")
เติร์กเมนิสถาน -"เติร์กเมนิสถานเป็นมาตุภูมิ ของความเป็นกลาง" (เติร์กเมน: Türkmenistan Bitaraplygyň watanydyr)
โตโก - "Travail, Liberté, Patrie" (ฝรั่งเศส: "งาน เสรีภาพ บ้านเกิด")
ไต้หวัน (ดู สาธารณรัฐจีน)
ท

ทาจิกิสถาน -
แทนซาเนีย -Uhuru na Umoja (ภาษาสวาฮีลี: อิสรภาพและเอกภาพ)
ไทย
ของเดิม (พ.ศ. 2416 - 2453) - สพฺเพสํ สงฺฆภูตานํ สามคฺคี วุฑฺฒิ สาธิกา (บาลี, ความพร้อมเพรียงของชนผู้เป็นหมู่ ยังความเจริญให้สำเร็จ)
ปัจจุบัน (หลัง พ.ศ. 2453 เป็นต้นมา - ไม่เป็นทางการ) ชาติ ศาสนา พระมหากษัตริย์
บ

บราซิล -"ระเบียบและความก้าวหน้า" (โปรตุเกส: Ordem e Progresso)
บรูไนดารุสซาลาม - อาหรับ: الدائمون المحسنون بالهدى (น้อมรับใช้ตามแนวทางของอัลลอหฺเสมอ)
บอตสวานา - Pula (ภาษาสวานา, สายฝน)
บอสเนียและเฮอร์เซโกวีนา - ไม่มี
บังกลาเทศ - ไม่มี
บัลแกเรีย -"เอกภาพสร้างพลัง" (บัลแกเรีย: Съединението прави силата)
บาร์เบโดส -
บาห์เรน -
บาฮามาส -
บุรุนดี - ฝรั่งเศส: Unité, Travail, Progrès (เอกภาพ การงาน ความก้าวหน้า)
บูร์กินาฟาโซ - Unité - Progrès - Justice (ฝรั่งเศส: "เอกภาพ - ความก้าวหน้า - ยุติธรรม")
เบนิน - Fraternité, Justice, Travail (ภาษาฝรั่งเศส: ภราดรภาพ ยุติธรรม การงาน)
เบลเยียม -("สามัคคีคือพลัง")
เบลารุส - ไม่มี
เบลีซ -ละติน: Sub Umbra Floreo ("เราเจริญขึ้นภายใต้ร่มเงา")
โบลิเวีย-"ความเป็นหนึ่งเดียวคือพลัง" (สเปน: La Unión es la Fuerza)
ป

ปากีสถาน - Iman, Ittehad, Nazm ("ศรัทธา, เอกภาพ, วินัย")
ปานามา -"เพื่อผลประโยชน์ของโลก" (ละติน: Pro Mundi Beneficio)
ปาปัวนิวกินี - เอกภาพในความหลากหลาย
ปารากวัย -"สันติภาพและความยุติธรรม" (สเปน: Paz y justicia)
ปาเลา -
เปรู -"มั่นคงและเป็นสุขจากการรวมเป็นหนึ่ง" (สเปน: Firme y feliz por la unión)
โปรตุเกส -Esta é a ditosa Pátria minha amada ("นี่คือบ้านเกิดแสนสุขอันเป็นที่รักของฉัน")
โปแลนด์
ฝ

ฝรั่งเศส - "เสรีภาพ เสมอภาค ภราดรภาพ" (ฝรั่งเศส: Liberté, égalité, fraternité, "Liberty, equality, fraternity")
พ

พม่า
ฟ

ฟิจิ - "Rerevaka na Kalou ka Doka na Tui" (ฟีจี) "ยำเกรงพระเจ้าและเกียรติของสมเด็จพระราชินีนาถ
ฟินแลนด์ - ไม่มี
ฟิลิปปินส์ -Maka-Diyos, Makatao, Makakalikasan, at Makabansa "เพื่อพระเป็นเจ้า ประชาชน ธรรมชาติ และประเทศ"
ภ

ภูฏาน
ม

มองโกเลีย -
มอริเชียส -"Stella Clavisque Maris Indici" (ละติน) "ดาวและกุญแจแห่งมหาสมุทรอินเดีย"
มอริเตเนีย -"ศักดิ์ศรี ภราดรภาพ ความยุติธรรม" (อาหรับ: شرف، إخاء، عدل)
มอลโดวา -
มอลตา -Virtute et constantia "ด้วยความแข็งแกร่งและความมั่นคง"
มัลดีฟส์ -
มาซิโดเนีย -
มาดากัสการ์ -Tanindrazana, Fahafahana, Fandrosoana (ภาษามาลากาซี: แผ่นดินของบรรพบุรุษ, เสรีภาพ, การพัฒนา)
มาลาวี -Unity and Freedom (ภาษาอังกฤษ: สามัคคีและและเสรีภาพ)
มาลี -หนึ่งชนชาติ หนึ่งเป้าหมาย หนึ่งศรัทธา (Un peuple, un but, une foi)
มาเลเซีย - Bersekutu Bertambah Mutu (มลายู, "สามัคคีคือพลัง")
เม็กซิโก -La Patria Es Primero  (สเปน) ("บ้านเกิดต้องมาก่อน")
เมียนมาร์ (ดู พม่า) -
โมซัมบิก -
โมนาโก -Deo Juvante  (ละติน) ("ด้วยความช่วยเหลือของพระเจ้า")
โมร็อกโก -الله، الوطن، الملك  (อาหรับ)"พระเจ้า, ประเทศ, กษัตริย์"
ไมโครนีเซีย "สันติภาพ เอกภาพ เสรีภาพ"
ย

ยูกันดา -For God and My Country (เพื่อพระเจ้าและประเทศของข้าพเจ้า)
ยูเครน - ไม่มี
เยเมน - ไม่มี
เยอรมนี
ร

รวันดา - "เอกภาพ งาน ความรักประเทศชาติ"
รัฐสันตะปาปา (ดู นครรัฐวาติกัน)
รัสเซีย -
โรมาเนีย
ล

ลักเซมเบิร์ก - Mir wëlle bleiwe wat mir sinn "เราต้องการจะยังคงเป็นในสิ่งที่เป็นอยู่
ลัตเวีย -
ลาว
พ.ศ. 2534 - ปัจจุบัน - ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນາຖາວອນ (ลาว,"สันติภาพ เอกราช ประชาธิปไตย เอกภาพ วัฒนาถาวร")
พ.ศ. 2518 - 2534 (ลาว,"สันติภาพ เอกราช เอกภาพ สังคมนิยม")
ลิกเตนสไตน์ - "เพื่อพระเจ้า เจ้าชาย และปิตุภูมิ" (เยอรมัน: Für Gott, Fürst und Vaterland)
ลิทัวเนีย -
ลิเบีย -
เลโซโท -
เลบานอน - All for our nation (อังกฤษ, "ทุกอย่างเพื่อชาติของเรา")
ไลบีเรีย
ว

วานูอาตู -
เวเนซุเอลา -
เวียดนาม - Ðộc lập, tự do, hạnh phúc (เวียดนาม, "เอกราช เสรีภาพ และความสุข") [ต้องการอ้างอิง]
ศ

ศรีลังกา
ส

สเปน -
สโลวาเกีย - ไม่มี
สโลวีเนีย - ไม่มี
สวาซิแลนด์ -
สวิตเซอร์แลนด์ -
สวีเดน -
สหรัฐอเมริกา
In God We Trust (คำขวัญอย่างเป็นทางการ) (อังกฤษ, "เราเชื่อในพระเจ้า")
E pluribus unum (ละติน, "Out of many, one") (de-facto)
สหรัฐอาหรับเอมิเรตส์ -
สหราชอาณาจักร -
สาธารณรัฐแอฟริกากลาง -
สิงคโปร์
ห

หมู่เกาะโซโลมอน -
หมู่เกาะมาร์แชลล์ -
อ

ออสเตรเลีย - ไม่มี เมื่อก่อนใช้ ออสเตรเลียจงเจริญ (อังกฤษ: Advance Australia)
ออสเตรีย - ไม่มี เมื่อก่อนใช้ AEIOU ซึ่งอาจย่อมาจากคำในภาษาละตินว่า Austriae est imperare orbi universo ("เป็นชะตาแห่งออสเตรียนั่นแล้วที่จะได้ครองโลก", "It is Austria's destiny to rule the world")
ออสเตรีย-ฮังการี - "หนึ่งเดียว แยกมิได้" (ละติน: Indivisibiliter ac Inseparabiliter, "Indivisibly and inseparably")
อันดอร์รา - "คุณธรรม สามัคคี พลัง" (ละติน: Virtus, Unita, Fortior, "Virtue, Unity, Strength")
อัปเปอร์วอลตา (ดู บูร์กินาฟาโซ)
อัฟกานิสถาน - "ไม่มีพระเจ้าอื่นใดนอกจากอัลลอฮ์ และมุฮัมมัดเป็นศาสนทูตของอัลลอฮ์"
อาร์เจนตินา - "ในสหภาพและเสรีภาพ" (สเปน: En Unión y Libertad, "In Union and Liberty")
อาร์มีเนีย - ไม่มี
อาเซอร์ไบจาน - ไม่มี
อิเควทอเรียลกินี -
อิตาลี - ไม่มี
อินเดีย -
อินโดนีเซีย -
อิรัก - الله أكبر (อัลเลาะห์ อัคบาร์) (อาหรับ, "พระผู้เป็นเจ้าคือผู้ยิ่งใหญ่ที่สุด")
อิสราเอล - ไม่มี
อิหร่าน
ตามพฤตินัย : Esteqlāl, āzādī, jomhūrī-ye eslāmī (เปอร์เซีย, "เอกราช อิสรภาพ สาธารณรัฐอิสลาม")
ตามนิตินัย : อัลเลาะห์ อัคบาร์ (อาหรับ, "พระผู้เป็นเจ้าคือผู้ยิ่งใหญ่ที่สุด") .
คำขวัญของจักรวรรดิเปอร์เซียก่อนการปฏิวัติอิสลาม : Marā dād farmūd-o khod dāvar ast (เปอร์เซีย, "Justice He bids me do, as He will judge me").
อียิปต์ -
อุซเบกิสถาน -
อุรุกวัย - "เสรีภาพหรือมัจจุราช" (สเปน: Libertad o Muerte
เอกวาดอร์ -
เอธิโอเปีย -
เอริเทรีย -
เอลซัลวาดอร์ -
เอสโตเนีย - ไม่มี
แองโกลา -
แอนติกาและบาร์บูดา -
แอฟริกาใต้ -
แอลจีเรีย -
แอลเบเนีย -
โอมาน - ไม่มี
ไอซ์แลนด์ - ไม่มี
ไอร์แลนด์ -
ไอวอรีโคสต์ (ดู โกตดิวัวร์)
ฮ

ฮอนดูรัส - "ความเสรี อธิปไตย และเอกราช"
ฮอลแลนด์, ฮอลันดา (ดู เนเธอร์แลนด์)
ฮังการี - ปัจจุบันไม่มี - ในอดีต: Regnum Mariae Patrona Hungariae
เฮติ - "L'Union Fait La Force" (สามัคคีคือพลัง)